b'\n_START_ARTICLE_\nJens Zeuthen Lemming\n_START_PARAGRAPH_\nJens Zeuthen Lemming (9. (25.?) december 1744 \xe2\x80\x93 8. december 1825) var en dansk officer._NEWLINE_Han var s\xc3\xb8n af pr\xc3\xa6st Hans Lemming og indtr\xc3\xa5dte 1761 som v\xc3\xa6rkbas i H\xc3\xa6ren. Allerede i sit 21. \xc3\xa5r fik han ved k\xc3\xb8b (3000 Rigsdaler) kompagni i Holstenske Infanteriregiment. Han avancerede efterh\xc3\xa5nden til oberst og blev ved Marineregimentets oprettelse 1803 dets chef; 1805 generalmajor. Som brigadechef deltog han 6. september 1807 i den forsamling, som general Ernst Peymann sammenkaldte for at afg\xc3\xb8re, hvorvidt underhandling med fjenden om K\xc3\xb8benhavns kapitulation skulle forts\xc3\xa6ttes p\xc3\xa5 basis af Fl\xc3\xa5dens udlevering, hvilket enstemmigt blev vedtaget. I hans regiment var mandskabet \xe2\x80\x93 overvejende udl\xc3\xa6ndinge \xe2\x80\x93 under belejringen st\xc3\xa6rkt insubordineret og gik i masser over til fjenden. Lemming fik afsked 20. november 1807. D\xc3\xb8d 8. december 1825._NEWLINE_Han havde 28. maj 1784 \xc3\xa6gtet Johanne Margrethe Windelev (1758-1822), datter af prokurator Niels Windelev og Anna Margrethe f. Ivers.'